
Bistanan pintoresko kreá pa yobida 


EKSISTENSIA OPERADÓ 
DI TOUR NA PELIGER 


E yobidanan di último dianan aki ta hasiendo Boneiru bèrdè i bunita. Moviendo aki i aya bo ta topa ku sitionan pintoresko i bunita. Por ehèmpel 
den e área di Gurubú. E awa aki ta forma parti di Dam di Dun, situá den anterior kunuku di Domingo Ignacio. 

20% 
discount ON All blinds 
• Available in several colors and sizes 
*While stock last 


kooymanbv.com 
THERE IS ALWAYS SOMETHING TO DO 


DECEMBER 3- 4 


DEAL 
DAY 
of 
the 


KRALENDIJK- Riba 
djadumingu 27 di novèm- 
ber a drenta keho di ‘hit 
& run’ ku herido i daño. E 
dunadó di keho tabata kore 
riba su skuter riba Bulevar 
E.E.G. na momentu ku na 
altura di un hotel el a wanta 
brek pa krusa kaminda. Na 
e momentu ei e outo ku ta- 
bata biniendo su tras a dal 
e. E dunadó di keho a lora 


ofer di dak di e outo bai kai 
abou. Seguidamente e outo 
a sigui kore bai. E dunadó 
di keho tabata heridá na su 
rudia i skoudernan. Ta in- 
vestigando e kaso. 
Si tin kualke persona ku 
a mira òf sa algu tokante 
e kaso aki, tuma kontakto 
ku polis na 715 8000, 911 
òf 112 òf via e liña di tep 
anónimo 9310. 


'Hit and Run' 


KRALENDIJK 
– 
Miembro di Tweede Kamer 
Don Ceder di ChristenUnie, 
ta bai hasi un intento nobo 
pa hasi akohida pa mucha 
grátis na Karibe Hulandes. 
Pa esaki awe djaweps e lo 
entregá un moshon durante 
kontinuashon di e debate 
tokante presupuesto di e 
minister di asuntunan so- 
sial i labor. Ceder a sigurá 
su mes ku e sosten di e otro 
frakshonnan, pues e mo- 
shon mester por pasa. 
“E 
situashon 
sosial 
ekonómiko na e islanan ta 


preokupante. Un posibili- 
dat pa aliviá e gastunan pa 
famia, ta e kosto di akohida 
pa mucha na BES. P’esei 
huntu ku algun partido, mi 
lo entregá e moshon,” se- 
gun e parlamentario. 
Te ku awor Gabinete 
no ke hasi eksepshon pa 
islanan BES, tampoko ku 
entre tantu ya a kalkulá ku 
e kostonan di ehekushon 
pa un kontribushon propio 
di mayornan kasimente ta 
igual na e kostonan pa hasi 
akohida pa mucha komple- 
tamente grátis den e parti 


karibense di e pais. Aparte 
di esei, den konstitushon, 
artíkulo 132a, ta reglá ku 
pa e islanan por desvia di 
maneho nashonal. E regla 


akí desde 2010 a keda 
adaptá dor di e gabinetenan 
Rutte prinsipalmente pa ha- 
bitantenan di Boneiru, St. 
Eustatius i Saba. 
Parlamentario Hüyla Kat 
di D66: “Tin un tarea grandi 
pa hasi pobresa i debe mitar 
pa 2030 den henter Hulan- 
da, pues tambe pa Boneiru, 
St. Eustatius i Saba. P’esei 
ta importante tambe ku e 
enrikesimentu di e mínimo 
sosial yega Tweede Kamer 
pa sèptèmber 2023, mi ta 
bisa tambe na nòmber di mi 
kolega Wuite, netamente 
pa por hasi e eskohonan pa 
presupuesto di 2024.” 
Sylvana Simons di BIJ1: 
“Deskriminashon ta forma 
pa miónes di hende un op- 
stákulo pa por partisipá 
kompletamente na e sosie- 
dat akí, un sosiedat ku no ta 
kaba na fronteranan di Eu- 
ropa Hulandes, pero ku ta 
ekstendé su mes hopi mas 
leu ku Oséano Atlántiko. 
Netamente 
na 
Boneiru, 
Statia i Saba, maneho dis- 
kriminatorio tin efekto di- 
rekto riba sirkunstansia di 
bida desigual. Netamente ei 
nan pa siglonan largu Hu- 
landa a neglishá e siguridat 
di eksistensia di habitan- 
tenan aktivamente. Danki 
Dios ku e mandatarionan 
akí poko poko a kuminsá 
komprondé ku ta eksistí o- 
bligashonnan moral pa dre- 
cha e inhustisia di siglonan 
largu, tòg nos ta sigui ku un 
punto di referensia fi ktisio 


pa e mínimo sosial. P’esei 
mi ta pidi e ministernan pa 
di nobo mira kon e punto di 
referensia fi ktisio ta man- 
tené pa yega na e trabou ku 
e komishon ku ainda mester 
instalá mester hasi en bista 
di e mínimo sosial.” 
Siguiendo e partidonan 
anterior, segun Simons, e 
tambe ke sa ku e asuntu- 
nan aktual ta relashoná ku 
hasimentu grátis di akohida 
pa mucha riba e islanan. I 
e otro regulashonnan pa 
rekuperashon 
di 
siguri- 
dat di eksistensia. Pasobra 
na tantu Europa Hulandes 
komo na Boneiru, Statia i 
Saba, e gobièrnu ta reak- 
shoná a base di e idea ku 
labor ta e úniko kaminda pa 
gana derecho di eksisten- 
sia. BIJ1 ta haña kompleta- 
mente inhustu i ta mira kon 
mester tuma desishon den 
grupo. 
Esaki ta krea deskrimi- 
nashon pa esnan ku no por 
traha, por ehèmpel hen- 
denan ku un limitashon òf 
malesa króniko. Ònderstant 
i otro kompensashonnan 
no ta traspaso temporal ku 
mester lubidá i kaminda 
nos tur mester eksigí san- 
shonnan fuerte i kontra 
prestashon. Ta nos obli- 
gashon pa kumpli pa sòru 
pa un siguridat di eksisten- 
sia hustu. 
Awe djaweps ta kontinuá 
ku e debate. Primeramente 
e ministernan van Gennip i 
Schouten ta bini na palabra. 


Intento nobo pa hasi akohida pa 
mucha grátis 


Miembro di Tweede Kamer 
Don Ceder di ChristenUnie 

EFEKTO DI DOMINÓ 
“Ma e don di grasia no ta manera e transgreshon. 
Pasobra si dor di transgreshon di esun hende hopi 
hende a muri, kuantu mas e grasia di Dios i e don ku 
a bin pa medio di e grasia di esun Hende, Jesu-Cris- 
to, a abundá pa hopi hende.” Romanonan 5:15(BS) 


Kon tristu e ta ora ku notisia mundial ta duna di kono- 
sé ku un persona a skohe pa sin ningun motibu bálido 
drenta un skol i mata muchanan inosente. Últimam- 
ente e tipo di notisianan akí a bira komun i koriente. Ta 
manera ta algu bon e persona ta hasi òf ta un fabor e 
ta kumpli kuné. 
Nunka bo a pensa ki impakto bo desishon òf palabra 
ta laga tras riba otro hende? E por tin konsekuensia 
sea bon òf malu. Adam, siendo ún hende, a hasi piká 
i awor nos tur ta pekadó (Romanonan 3:23). Ma tin 
solushon, [un dominó ta tumba tur sobrá], ún akshon 
di Hesus a abundá pa hopi hende. 
Den e versíkulo ariba nos por mira un akshon di grasia 
ku Hesus a hasi esta muri pa nos pikánan, i ki kon- 
sekuensia bon i eterno esei tin pa humanidat komple- 
to, basta si nos kere. 
Hende ta mata hende pa loko i pensa ku ta bon. He- 
sus, boluntariamente a skohe pa muri pa asina hen- 
de ku meresé morto pa nan maldatnan i pikánan por 
haña e oportunidat pa disfrutá di grasia. 
Amigu lesadó, lo bo no ke risibí e grasia akí i sigui hasi 
un efekto di dominó ku un resultado eterno i pa un 
bon kousa? Pidi Hesus bin biba den bo kurason awe i 
transformá bo bida. 
Hesus ke kambia bo bida, pa asina abo por tin efekto 
eterno i bon den bida di un otro. 


Gilda Beukenboom-Sintjago 
Produkshon PGM 



Programanan di Bonaire.tv 
TELBO kanal 70 
Flamingo TV kanal 23 

12.00 Aktualidat: 
Stanley Balentin 
13.30 Aki Boneiru: 
Orange Festival 
15.00 Herensia: 
Casper Neuman 
16:00 Herensia: 
Andres Franklin Wanga 
17.00 Programa: 
Show kanta Orkidia 2017 
19.00 BAPA: 
Alfrida Martis 


20.00 Programa Politiko: 
MPB episodio 01 
20.40 Aki Boneiru: 
Desvelo di bustu Broertje Janga 
22.00 Herensia: 
Estella Mercedes (Stella) 
Oosterhof-Priest 
23.00 BAPA: 
Guus Lindeman 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


KRALENDIJK -- “E 
táktika ku gerente di FBBT/ 
Growth Fund ta usa ta krea 
bruashon, krea káos, lèk i 
duna informashon falsu, pa 
asina ningun hende sa kiko 
ta bèrdat”. Esaki ta parti 
di kontenido di un karta di 
operadónan di tour lokal 
dirigí na representantenan 
di pueblo. Nan ta trese nan 
preokupashon pa entrada di 
un kompania di tour di Kòr- 
sou loke ta trese nan eksi- 
stensia na peliger. 


EKSISTENSIA OPERADÓ 
DI TOUR NA PELIGER 


Últimamente a bin den 
publisidat ku traspaso di 
Archie Tours ta fi nalisando. 
Esaki a lanta basta konmo- 
shon i diskushon den e sek- 
tor turístiko riba nos isla. 
Spesialmente bou di ope- 
radónan di tour lokal. Awor 
pa medio di un karta, nan ta 
eksigí splikashon i alabes 
urgi gobièrnu pa aktua in- 
mediatamente. Ta atvertí pa 
e konsekuensianan serio pa 
Boneiru. 
Bonaire Tours & Vaca- 


tions (BTV) tabata un em- 
presa boneriano indepen- 
diente, e operadó di tour ku 
tabatin kontakto ku 95% di 
kompania di barku krusero 
i pa ehekutá tour riba e isla 
por parti tabata hür otro 
kompanianan entre otro 
Achie Tours (AT). 
E pandemia di Covid, 
apesar di sosten di Gobièr- 
nu, a hasi evidente ku sigui 
na mes manera no tabata 
opshon mas. Mester a bus- 
ka un invershonista pa por 
sobrebibí riba término. E 
invershonista parse ta di 
FBBT Travel Curaçao i e 
empresa akí entrante pro- 
mé di yanüari 2023 a tuma 
BTV over. 
Promé 
konsekuensia: 
Sirkunstansia 
di 
trabou 
malu pa e kolaboradónan i 
a kita tour na eskala chikitu 


i eksklusivo. 
Ken ta FBBT Travel 
Curaçao? En realidat e 
homólogo di e anterior 
BTV, pero ku un gerente 
di tres persona prinsipal. 
Sinembargo e doño real ta 
Curaçao Growth Fund, ku 
mas direktor di maneho i 
ta konsistí di mas persona, 
miembro di direktiva di 
konseho, di kua un te asta 
ta biba na New York. I e 
invershonista den Growth 
Fund ta Algemeen Pensio- 
enfonds van Curaçao. 
Sí nos repasá e piramit, 
nos ta mira ku nan tur mes- 
ter gana plaka pa tene e 
invershonista, e fondo di 
penshun, kontentu. 
Kon por ta posibel ku 
BTV, ku un direktor/doño, 
no por a wanta kabes riba 
awa i ku e piramit men- 


shoná sí. Tene kuenta, e par- 
tisipantenan den Algemeen 
Pensioenfonds van Curaçao 
tambe mester ta seif. Esaki 
por solamente dor di intro- 
dusí turismo di masa riba 
eskala grandi, dor di rem- 
plasá e personal aktual dor 
di trahadónan di Kòrsou i 
ku mas sirkunstansia di tra- 
bou malu, maksimalisashon 
di ganashi i atkerí posishon 
di monopolio. 
Pa esaki aktualmente 
Growth Fund ta hibando 
kombersashon ku seis o- 
peradó di tour boneriano. 
Den e karta ta enfatisá 
ku den e núkleo FBBT/ 
Growth Fund lo destruí e 
kultural eskala chikitu di 
turismo di Boneiru i tranki- 
lidat i remplasá trahadónan 
lokal ku kurasoleño. 

Señal 
Den pasado tabata usa e siste- 
manan di komunikashon aki pa rem- 
plasá e bos humano pa por yega mas 
leu. Entre otro instrumentonan di bati 
òf supla. Na Boneiru tabata usa karkó 
i kachu. 
Ta establesé, pa medio di un in- 
vestigashon ku Debby Marchena a 
hasi den e segundo mitar di dékada 
nobenta, ku den e forma di komuniká 
aki por distinguí tantu señalnan ou- 
tónomo (1), ku no tin nada di aber ku 
nan ekibalentenan den idioma papiá, 
komo señalnan parasitario (2), ku sí 
parsialmente ta reflehá ekibalentenan 
den idioma papiá. 
Pa loke ta trata señalnan outóno- 
mo, e señal mas simpel di e tipo aki no 
tabatin un forma konkreto: solamente 
un tono i tabata ripití esaki sin ku taba- 
tin un sierto ritmo. E medio por tabata 
un flùit trahá di pal’i maishi (beku), 
pero tambe kachu òf karkó. Tur bia 
tabata trata di un yamada di esun ku 
tabata flùit òf supla pa bini serka dje. 
E yamada aki por tabata individual, 
dirigí na e kompañero òf piskadó òf 
yagdó, ku tabata ke yudansa òf kier a 
bai piska òf bai mondi. Òf tambe e por 
tabata dirigí na muchanan ku tabata 
bai leu for di kas i ku mester a bin yuda 
nan tata ku transportashon di kabritu. 
Por a rekonosé esun ku tabata su- 
pla na zonido di e instrumènt. Por a 
buta urgensia den e zonido dor di pone 
man na e kachu òf karkó, di manera ku 
e ta tembla un tiki. 


Yamada 
Tabatin tambe yamada dirigí na 
gruponan mas grandi. Entre otro na un 
grupo di hende pa bin yuda ku kose- 
cha di maishi òf pa limpia santana. 
Riba e kachu i karkó tabata supla tam- 
be señalnan spesífiko, distinguí dor di 
uso di dos tono den un sierto forma 
tras di otro i ritmo. 
Marchena, entrevistando 50 per- 
sona, a logra registrá 20 diferente 
señal. Un di e señalnan aki tabata pa 
anunsiá ku un persona a fayesé, tres 
tabata pa sirbi na momentu di buska 
personanan ku a pèrdè. Hende tabata 
pèrdè hopi den pasado, spesialmente 


hendenan ku problema mental, hen- 
denan poseshoná pa spiritu òf tambe 
hende burachi ku tabata dual sali for 
di áreanan residensial. E señalnan 
(“Bin yuda buska!” òf “Nos a hañ’é!”) 
lo mester tabata hopi efektivo den 
pasado. 
Tabata usa 15 señal den nabe- 
gashon. Tabata usa 6 di esakinan na 
momentu di hasi sierto maniobranan 
(bai dilanti, patras òf lòs kabuya), 2 
tabata pa atvertí pa peliger ku tabata 
menasá òf tabata anunsiá ku tabatin 
un defekto na e boto, 5 tabatin rela- 
shon riba moveshon di barkunan (en- 
tre otro: “Ban tera bèk!” òf “Bini hun- 
tu!”). Ademas tabata usa 2 pa saludá 
dos barku ku topa ku otro riba laman. 
Finalmente tabata eksistí serka 
piskadónan tambe e kustumber, ora 
ku nan tabatin algun dia riba laman, 
mainta tempran, despues ku a lider 
a supla un señal, pa informá na nan 
turno pa medio di un señal ku tur kos 
tabata na òrdu. 


Reprodukshon di abla 
Por a mira señalnan parasitario 
komo reprodukshon di e abla normal 
di papiamentu ku otro medionan: ka- 
chu (di baka), karkó, un bòter di glas 
sin bòm i insidentalmente kachu di 
chubatu. 
En general tabata supla sola- 
mente dos tono di papiamentu riba 
e instrumèntnan aki; konteksto i situ- 
ashon tabata duna e skuchadó sufisi- 
ente sosten pa rekonosé den e zonido 
e palabranan i ekspreshon. 
Sinembargo sa sosodé ku aparte 
di tononan tambe tabata transmití e 
vokal i konsonante (na sierto altura) 
den e señal. E supladó komo si fuera 
tabata remplasá su stèm dor di e in- 
strumènt i tabata artikulá e zonido te 
asina leu posibel na e manera normal, 
usando su lenga, boka i lep. 
E instrumèntnan ku tabata usa mas 
tantu den e forma di komunikashon 
aki na Boneiru tabata kachu i karkó. 
Pa traha kachu nan tabata usa un ka- 
chu di baka òf toro. P’esaki e kachu 
dje animal mester tabata por lo ménos 
25 centimeter largu. Mas largu e ka- 
chu, mas profundo e zonido produsí 
tabata bira. Man di e tokadó mester a 
pas bon tambe den e parti abou di e 
kachu. 
Tin bia nan tabata usa tambe e 
kachu di un chubatu di kabritu, pero 
esaki tabata inkomun. Momentu ku 
no tabatin un kachu disponibel, tabata 
usa tambe un bòter sin bòm. 


Kachu 
Nan tabata kuminsá na zag punta 
dje kachu. Si ainda no a alkansá e hòl 
dje kachu, por a bora òf kima un bu- 
raku (ku un klabu kayente) di maso- 
ménos 6 pa 8 milimeter hanchu. 


Hende 
Inlubidabel© 


Den tempu antaño, anke no tabatin telefòn, hendenan tabatin nan propio 
formanan pa komuniká ku otro riba distansia largu. E sistema mas konosí 
na Boneiru tabata komunikashon via aparatonan riba kua tabata bati òf 
supla, manera kachu i karkó, ku nan variantenan. 
E forma di komunikashon aki ta yamá “idioma susedáneo”. Talbes un pa- 
labra difísil i ku hopi hende no konosé, pero ku simplemente ta nifiká un 
“idioma” ku kua hende ta komuniká bou di sirkunstansianan ku nan no 
por papia normal ku otro. 


Komunikashon ántes 


Seguidamente mester a skrap e 
kachu ku un kuchú òf glas. Nan tabata 
papia aki di “hala kachu”. E halamentu 
di kachu aki mester a sosodé for di e 
punta den direkshon di e parti abou. 
Nan tabata raspa e kachu te ora ku 
esaki bira fini i lihé. Un kachu diki no 
ta zona kla. 
E piesa di boka dje kachu den kua 
tabata supla, mester ta kòrtá di tal 
forma ku e dedenan di e man robes 
ta pas fásilmente entre e punta di e 
instrumènt i e boka. E buraku no por 
ta muchu grandi, esta máksimo 2 cen- 
timeter di diameter. Ta toka e kachu 
duars, pero no riba e punta. 
Na momentu ku e kachu tin su for- 
ma final mester a skür esaki primera- 
mente ku papel di glas gròf i despues 
fini. Despues tabata frega e kachu ku 
man. Mas ku frega, mas bunita e ta- 
bata bira. 
Ta toka òf supla e instrumènt aki 
manera un trompèt; ta supla i ta laga 
e lepnan tembla, dor di kua ta produsí 
un tono. Por toka mas tono riba un ka- 
chu dor di hinka e dedenan di e man 
drechi den e parti abou di e instrumènt 
aki. Mas tantu ku sera e parti abou dje 
kachu, mas abou e tono ta bira. Na 
Boneiru ta usa tambe e buraku riba e 
punta pa kambia e tono. 
Promé ku toka e kachu i kada 
bes ku e instrumènt aki tabata seku, 
e tokadónan tabata basha preferible- 
mente un tiki ròm den esaki. Si no tin 
ròm disponibel, por a basha un tiki 
awa tambe. 


Karkó 
Un otro instrumènt usá pa komu- 
niká òf manda mensahe ta karkó. E 
nòmber sientífiko di karkó ta ‘Strom- 
bus gigas’. Por produsí dos tono ku e 


instrumènt aki. Pero si e karkó ta gran- 
di, por a produsí tres tono. E último aki 
sinembargo ta sosodé masha poko; e 
karkó no ta haña chèns mas awendia 
pa krese bira adulto, debí ku ta kue 
nan fo’i chikí. Pa e motibu aki a pone 
nan bou di protekshon di C.I.T.ES. 
Pa traha un instrumènt musikal di 
karkó ta usa preferibel un karkó hinté, 
ku ainda no a kap. Banda di e peso, 
e grandura di e parti habrí ta di hopi 
importansia. E man dje tokadó mester 
por drenta bon den esaki. 
Primeramente ta traha un buraku 
na punta dje karkó. Ta zag e punta 
kita’fo, perkurando pa e buraku aki, na 
unda mester pone e boka pa supla, tin 
un diameter di máksimo 2 sèntimeter. 
Seguidamente mester skür e piesa di 
boka aki pa hasi’é lizu. 
Ta toka òf supla e instrumènt aki 
tambe di e mesun forma ku un trom- 
pèt. Ta supla i laga e lepnan tembla, 
dor di kua ta produsí un tono. E karkó 
tin mayoria bes dos tono natural ku ta 
keda masoménos un oktaf for di otro. 
E zonido di e tono abou nan ta yama 
‘ronka’, e tono haltu ‘flùit’. Den ámbos 
registro nan por hisa i baha e tononan 
dor di hinka e man den diferente grado 
pa kubri e parti habrí dje karkó. 


Preparashon 
Meskos ku ta e kaso ku kachu, 
mester muha e karkó tambe promé 
ku kuminsá tok’é, sea ku ròm òf awa. 
Ròm lo ta mihó, kisas pasobra tambe 
ora di muhé, e supladó ta probechá dal 
un beter e mes tambe. Si piskadónan 
mester a bai supla e karkó pa pasa un 
mensahe, nan tabata djump e karkó 
promé bou di awa. Piskadónan tabata 
warda e karkó semper bai na un lugá 
den boto na unda nan por a kue esaki 
mesora, sea bou di e banki unda nan 
tabata sinta òf nèt tras di esaki. Hopi 
bes nan tabatin, aparte di un karkó, 
tambe un kiwa òf un tono di Lareina 
na bordo. 
Kiwa (Nerites virgin) i tonto di La- 
reina (Cassis tuberosa) por produsí 
solamente un tono kla. Ta supla e ko- 
kolishinan na e mesun forma ku karkó, 
pero di otro banda no ta usa nan komo 
instrumènt musikal. Mester a bora un 
buraku na punta di e kokolishi pa su- 
pla aden. 
Aparte di produsí señal, tabata usa 
e kiwa tambe pa spanta para den ku- 
nuku ora ku tabatin tapushi na palu. 


Dennis Reina (Dènchi) suplando 
karkó, otro instrumènt pa trans- 
portá señal ántes, banda di taba- 
ta un instrumènt musikal. 


Emil (Micho) Keller ta supla ka- 
chu durante un entrevista den 
añanan ochenta. Un habitante 
di Nikiboko. El traha riba waf 
deskargando barku. Pero e ta- 
bata hopi aktivo tambe den si- 
madan i maskarada. Prome ku el 
a supla e kachu aki mester a bini 
ku un bòter di ròm pa e muha e 
kachu. Bon mira, muha su boka i 
garganta tambe. Ta un hende ku 
mi no por lubidá. 


Lènchi Felida suplando un beku, 
ku tambe tabata usa ántes pa 
manda señal. 


5 
Djaweps 1 desèmber 2022 


KRALENDIJK – Awe, 
1 di desèmber 2022 ta Dia 
Mundial di Aids. Tur aña 
riba e dia akí ta dediká aten- 
shon na e lucha kontra aids. 
Riba e dia akí ta hasi un ya- 
mada riba tur hende pa pega 
un sinta kòrá na nan paña 
pa mustra ku nan ta para 
huntu den e lucha kontra e 
vírùs di hiv i e malesa aids. 
Ta para ketu tambe na tur 
hende ku for di kuminsam- 
entu di e epidemia di aids 
(entre tantu ya kaba esaki 
ta 40 aña pasá) a kontagiá 
ku e vírùs di hiv òf a haña 
e malesa aids, òf ku tin di 
haber ku konsekuensianan 
di esaki. 
Pa por para mas fuerte 
huntu den e lucha kontra e 


vírùs di hiv i e malesa aids 
ta importante pa duna mas 
atenshon na e aksesibilidat 
desigual na kuido pa trata- 
mentu di esaki. Pa e mo- 
tibu akí e aña akí a skohe 
pa mantené e tema ‘Stòp 
desigualdat’ riba Dia Mun- 
dial di Aids. Ku e tema akí 
komunidat 
internashonal 
ta insistí riba atendementu 
ku desigualdat den kuido i 
pa tuma e akshonnan ku ta 
nesesario pa yuda terminá 
aids. Ehèmpel di akshon- 
nan ku mester tuma ta: 
Oumento di optenibi- 
lidat, kalidat i kapasidat di 
kuido di salú pa tratamentu 
di hiv,tèstmentu i preven- 
shon, di manera ku perso- 
nanan kontagiá por risibí 


atenshon médiko adekuá; 
Adaptashon di lei, maneho 
i aserkamentu pa redusí e 
prewisio i eksklushon ku 
hendenan ku aids ta kon- 
frontá, di manera ku ta trata 
nan ku mas rèspèt. 
Den transkurso di aña- 
nan ya kaba a logra hopi 
progreso den e lucha kontra 
hiv i aids. Pero na Boneiru 
tambe ta keda nesesario pa 
duna atenshon na tèstmen- 
tu pa hiv i aids, prinsipal- 
mente bou di gruponan di 
riesgo. Esaki pasobra aun- 
ke ku riba nos isla bo por 
bira bieu ku e vírùs di aids, 
bo lo tin ku hasi tèst pa es- 
aki promé i despues risibí 
tratamentu tambe. Serka bo 
dòkter di kas fásilmente bo 


por hasi tèst. 
Kuido pa pashènt di hiv 
ta hopi bon organisá na Bo- 
neiru, asina departamento 
di Salubridat Públiko ta 
duna di konosé. E medio- 
nan di mas avansá ta dis- 
ponibel i nan ta anda bon 
ku privasidat di e pashènt- 
nan ku ta haña tratamentu. 
E departamento ta partisipá 
ku na Boneiru tin mas òf 
ménos 90 persona registrá 
ku hiv. Na aña 2018 esaki 
tabata 75 persona. E parti 
mas grandi di e personanan 
akí tin entre 25 i 72 aña di 
edat. 
Ta importante tambe pa 
kombatí e tabú ku tin rònt 
di aids. Esaki ta kuminsá 
por ehèmpel ku enseñansa 


i kampañanan di konsien- 
tisashon tokante e tópiko 
akí. Esaki ta importante pa- 
sobra e vírùs di aids no ta 
diskriminá, pero hopi biaha 
hende ta sinti bèrgwensa 
ora nan pega ku e vírùs. 
Por sierto hende hòmber 
i hende muhé por pega ku 
e vírùs sin ku nan ta ripará 
esaki. Pa e motibu akí ta 
hopi importante pa prevení 
plamamentu di e vírùs di 
hiv. Departamento di Sa- 
lubridat Públiko ta hasi 
un yamada riba tur hende 
pa hasi sèks na un manera 
seif, pa bai hasi tèst ora tin 
riesgo di kontagio, i pa ku- 
minsá na tempu ku remedi 
ku ta frena aids den kaso di 
kontagio ku aids. 


Departamento di Salubridat Públiko ta pidi atenshon 
Dia Mundial di Aids 2022 


E yobidanan fuerte di dos siman pasá, poniendo Boneiru aribabou, no tabata nada 
straño den pasado. Pero nos antepasadonan tabata usa nan kabes. Tabatin dam i 
tanki den bon kondishon. Ademas tabatin por ehèmpel Saliña di Martin, na unda 
por a akomodá hopi awa durante yobida. E foto aki ta interesante. E ta mustra Achi 
Felix i su yu hòmber Amado yudando ku transporte di hende den boto durante yo- 
bida torensial na Boneiru. 


Foto históriko 
durante yobida 
K R A L E N D I J K — “ 
Skolnan ta outónomo den e 
parti di tarea di kas.” Minis- 
terio di Enseñansa, Kultura 
i Siensia (OCW) ta duna di 
konosé di no tin influensia 
riba loke skolnan ta duna 
komo tarea di kas. E de- 
sishon ta den man di skol 
i maestronan. Algun tempu 
pasá BONERIANO a relatá 
kaso di mayornan ku tabatin 
keho riba e kantidat di tarea 
di kas ku nan yu ta haña. 
Mayornan a duna di konosé 
ku yu(nan) den apénas gru- 
po 3 ya ta bini kas ku entre 
otro oloshi i mester prepará 
turno pa papia dilanti klas. 
OCW a splika ku tarea di 
kas ta algu ku skolnan mes 
tin desishon final riba dje. 
Loke e ministerio ta okupá 
su mes kuné ta e kuríkulo 
ku skolnan mester mantené 
na dje. Gobièrnu i Tweede 
Kamer ta esnan ku segun 
lei ta dokumentá e kuríkulo 
pa skolnan. Banda di nan, 
ministerio di enseñansa ta 
enkargá ku formulá metan- 
an sentral i término final ku 


e kuríkulo mester kumpli 
kuné. Ta inkluí dosente, 
lidernan di skol, mayor i 
alumnonan na momentu di 
krea e kuríkulo, OCW ta 
indiká. E ministerio ta duna 
di konosé ku e kuríkulo ta 
aplikabel pa tur skol. 
Finalmente 
ministerio 
di enseñansa ta duna apro- 
bashon na e puntonan mas 
sentral i importante.Despu- 
es Tweede Kamer i gobièr- 
nu ta registrá esakinan se- 
gun lei. Den e kuríkulo tin 
espasio unda skolnan mes 
ta liber pa yena nesesidat 
di e alumnonan. Entretantu 
e gritunan a yega serka e 
ministerio riba e tópiko. 
Apesar ku OCW no tin e 
parti di tarea di kas den nan 
man, ta importante komo 
ministerio pa pone aten- 
shon riba e punto. 
BONERIANO na algun 
okashon a trata di drenta 
den kontakto ku skolnan 
riba e asuntu di tarea di 
skol Te na momentu di im- 
prenta nos no a haña reak- 
shon. 


Segun Ministerio di Enseñansa, Kultura i Siensia 
Skolnan mes ta disidí 
riba tarea di kas 

KRALENDIJK 
– 
“Publiká sintimentu ta pidi 
ademas di kreatividat, ener- 
gia i kurashi.” Esaki Lucille 
Berry Haseth a trese dilanti 
na presentashon di e buki 
‘Na nòmber di Amor’. Lu- 
cille Berry Haseth, traduk- 
tor, a ekspresá hopi elogio 
i apresio na Ini Statia, outor 
di su promé obra di poesia 
titulá ‘Na nòmber di Amor’, 
den tres idioma, papiamen- 
tu, hulandes i ingles. 
Lucille: “Banda di ta un 
muhé kreativo ku ta buska 
ekselensia den trabou i den 
tur loke Na nòmber di amor 
– In naam der liefde – In 
the Name of Love. Tres 
lenga pa ekspresá di forma 
poétiko ‘E promé Manda- 
mentu’.” 


Dedikatorio 
“Ini den dedikatorio di 
su obra ta skirbi: “Dediká 
na mi subrina i ihá stimá 
Gita 
Santosha 
(Kòrsou, 
1992), pa su trinta aña di 
eksistensia. Pa Todopode- 
roso, e siñansanan di bida, 
e mucha den nos, mi sernan 
kerí, tur maestro i artista, 
ku ta inspirá i stima otro.” 
“Sekuensia di e poema- 
nan ta: promé e lenga na 
kua e poema a nase, siguí 
pa e dos otro lenganan, sea 


hulandes tradukshon di Ini 
mes òf ingles di Richenel 
Ansano, òf na papiamentu 
di mi persona, Lucille Ber- 
ry-Haseth. Ini, nos tur akí 
ta kontentu ku bo promé 
kolekshon di poesia kreá ku 
talento, dedikashon i amor 
a mira lus.” 


Energia i kurashi 
Segun Lucille Berry- 
Haseth, publiká sintimentu 
ta pidi ademas di kreativi- 
dat, energia i kurashi. Anto, 
banda di ta un muhé kreati- 
vo ku ta buska ekselensia 
den trabou i den tur loke e 
hasi, Ini ta tambe un muhé 
di kurashi. 
“Ini a disidí ku e ke pu- 
bliká e poemanan na tres 
lenga i el a buska traduk- 
tor. Mi tabatin e privilegio 
di sirbi ademas di feedback. 
Un bon traduktor mester 
dominá tantu e lenga fuente 
komo e lenga meta. Anto 
ora e trabou ta kla, hende 
ku lesa, mira o skucha no 
mester rekonosé nada di e 
lenga fuente.” 
“Tur tempu Kòrsou su 
hendenan a produsí poesia 
i obra dramátiko; promé na 
spañó, hulandes i ingles i 
for di 1969 Papiamentu a 
risibí ánimo i estímulo pa 
mustra kuantu mas e lenga 


akí tin aden. A sali vários 
obra, tantu original komo 
tradusí.” 


Shon May 
Segun sra. Berry-Ha- 
seth, desaroyo kultural ta 
interesante pasobra ta e 
mes ta buska pa traha su ka- 
minda. Anto semper tin pi- 
onero ku ta tuma inisiativa 
pa aselerá e proseso. 
Por 
ehèmpel: 
May 
Henriquez-Alvarez Correa 
(1915-1999) nasí na Kòr- 
sou, eskultor, pintor, stimu- 
ladó di talento artístiko i un 
pionero den área di desa- 
royo di papiamentu liter- 
ario. Durante kuater dékada 
el a dediká na engrandesé e 
lenga akí di nos. 


“Shon May a realisá for 
di un prinsipio di su trabou- 
nan di tradukshon ku taba- 
tin un liña fi ni ta kore entre 
tradukshon i adaptashon di 
material skirbí na un idi- 
oma diferente pa un kultura 
diferente i durante un era 
diferente. Shon May a ku- 
minsá traha riba tradukshon 
di Molière su Le Médecin 
Malgré Lui. Na 1953 el a 
kompletá e guion di Ami 
Dòkter? Lubidá!”, segun 
Lucille Berry. 
E traduktor a laga e per- 


sonahenan mantené e teksto 
original ku Molière a skibi 
sin laga nada di e diálogo 
afó ni agregá teksto pa nin- 
gun di e ròlnan. Su traduk- 
shon a keda basta serka di 
e teksto, pero kaminda e ta- 
bata sinti ku e por a duna e 
frasenan un sabor un poko 
mas karibense, e no a duda 
pa inkluí ekspreshonnan ku 
lo tabata konosí pa e pú- 
bliko lokal. 
A presentá Ami Dokter? 
Lubidá! den teater Roxy na 
1953 i públiko a risibié ku 
masha entusiasmo; un aña 
despues el a dal aden ku 
un otro obra di Molière i 
el a adaptá L’Avare pa pre- 
sentashon na un públiko di 
abla papiamentu Sjon Pi- 
chiri. 


Sjon Pichiri 
Shon May a pasa prèt 
tambe den Sjon Pichiri; el 
a kambia e kòki i kochero 
di L’Avare den Zjuan, kòki 
i shofùr di abla portugues, 
kende su aksènt i manera di 
papia a pone e públiko grita 
hari durante presentashon 
di e obra den teater Roxy 
na Kòrsou na 1954. 
Juan: Con ken Patron 
desea papiar, con shafer o 
con cozineiro? Mi haci dos 
trabalho. 
Don Pepe: Cu tur dos. 
Juan: Un méste ta pri- 
meiro. 
Don Pepe: Cozineiro 
Juan:Spera mi um fregá 
do wowo – (Zjuan ta kita 
su pèchi di shofùr i ta bisti 
freskòt i pèchi di kòki) --- 
Uso di e palabra portu- 
gues ‘cozineiro’ enbes di e 
palabra papiamentu ‘kòki’ 
i den Zjuan su siguiente 
frase, sustitushon di ‘pri- 
meiro’ pa ‘promé’ na papia- 
mentu tabata eskoho sutil 
di May. Tantu Zjuan su uso 
di idioma komo su nòmber, 
pronunsiá na portugues, a 
sigurá ku su nashonalidat lo 
tabata rekonosibel mesora 


Lucille Berry-Haseth na presentashon di obra di Ini Statia 
“Publiká sintimentu ta pidi ademas 
di kreatividat, energia i kurashi” 


pa tur yu di Kòrsou. 


Laiza Porko Sushi 
Mas aleu, papiando di 
e tradukshonnan di May 
Henriquez, Lucille Berry 
a splika ku na 1954 May 
a fi nalisá e guion pa Laiza 
Porko Sushi. E obra akí ta- 
bata un fantasia basá riba 
Pygmalion di George Ber- 
nard Shaw. E ta laga Laiza 
(e hóben Nydia Ecury, ku 
un tremendo aktuashon) 
kende tabata bende fl or 
riba un plenchi na Lònden, 
ta bende pinda na porta di 
Cinelandia. 
Lucille Berry Haseth: 
“Pa kuminsamentu di añan- 
an 1980 May a tradusí i 
adaptá un total di dieskua- 
ter obra na papiamentu ku 
a presentá den teater. Sin 
duda lo e keda pa historia 
un hende ku a nifi ká ku 
su forma di tradusí obra 
dramátiko klásiko, komo 
un pilá fuerte di sosten i un 
inspirashon pa traduktor- 
nan di nos tera. 


Tradusí ta arte 
Lucille Berry: “E in- 
trodukshon akí ta pa mustra 
ku un teksto tradusí ta pidi 
salu, peper i kondimento 
di e lenga meta. ‘Na nòm- 
ber di amor’ di Ini, na tres 
lenga ta úniko, balioso, 
fuerte, ma tin bia tambe 
sumamente emoshonante, 
un kontribushon supstansi- 
al na literatura di Region di 
Caribe. Tambe pa literatura 
denter di Reino Hulandes, e 
obra akí di Ini ta di mashá 
importansia. Ini su obra ta 
duna un kontribushon nobo 
na Papiamentu i e ta nifi ká 
un estímulo pa bini mas 
tradukshon literario di otro 
lenga krioyo den Region di 
Caribe.” 
Segun sra. Berry, tradusí 
ta arte, siensia i abilidat. 
Ta un proseso kreativo ka- 
minda e traduktor ta purba 
komprendé kiko e outor ker 

a bisa den konteksto, pa e 
ora ei, e transponé esei den 
e otro lenga ku e konteksto 
di tal kultura. P’esei no tur 
kaminda ta topa un traduk- 
shon literal den e buki akí, 
sino ... Papiamentu den su 
temperamento natural i di 
igual manera tambe e ver- 
shonnan hulandes i ingles 
ku nan karakter real. 
Ini ta bisa den e prólogo, 
sitanan ku ta pinta su fi loso- 
fi a di bida: “Mi ke konektá 
ku bida total, sigui krese 
spiritualmente, nutri mi 
kreatividat i aportá na desa- 
royo duradero di nos lenga, 


literatura i komunidat. E 
kolekshon akí ta resultado 
di tur esaki huntu.” 
E poemanan ta papia en- 
tre otro di Ini su nasementu 
na Aruba, naturalmente di 
amor i desapunte ku amor 
sa trese. Tin konseho pa 
alumno i un bunita kom- 
parashon di fl or di anglo ku 
muhé krioyo. 


‘Muhé pretu’ 
Di akuerdo ku Lucille, 
den Muhé pretu ku e poeta 
a skibi na 1984 na Gronin- 
gen, studiando, e ta puntu- 
alisá kon nos tur a keda ku 


Biahe kósmiko 
E dia ku bo strea, 
marká pa un pasado rebelde, 
a paresé na mi fi rmamento, 
waya fi ni di koriente 
a pulsa tembla den mi universo. 


Manera espesie menasá 
nos a eksplorá otro su planeta 
i sondia suela, promesa tierno, 
ignorando lei di gravedat 
i e abismo no muchu leu. 


Asina nos biahe kósmiko 
di buèlta insensato 
a tumba siegu den bashí infi nito. 


I awor porfi n despues di tantu añ’i 
lus, 
mi por midi alkanse di nos presensia 
den un milenio nobo. 


miedu di mustra ken nos 
ta realmente. Un poema 
fortísimo ta De stilte voor- 
bij … Mas ayá di silensio 
… Past the Silence. 
“Masha simpátiko ta 
esun di kuestion di tempu; 
ata un fragmento: ‘Oh, 
mare mi por a manda bo 
mas tempu, pero den kaso 
ku mi n’ logra, e ora ei mi 
ta hòrta algu di bo tempu di 
espera i bo ta risibí gratu- 
itamente e konseho di oro: 
duna tempu tempu!’ 
“Ta hende di sensibilidat 
ekstremo por sinti i skibi 
asín’akí di amor:” 
Mi lenga ku mi 
Via oséano mi lenga a kore yega 
for di míles di direkshon; 
big bang a eksplotá den fragmento inkontabel: 
a planta e simia, kúchikuchi pashon 
a inspirá i respirá ekspektativa 
di kresementu i potensia sin límite. 
Bamboliando suavemente mi lenga ku mi a 
uni. 


Mi lenga a nabegá, krusa laman i bula 
di un isla pa otro. 
Stèm di e muhé ku a karga mi lenga 
a nutrié ku kantika, poesia i historia, 
ku yen di anhelo a baha den mi. 
Fluho di mi lenga ta vibra i konmové; 
e ta skucha, siña, enkantá i stima. 


Di un pasado lehano mi lenga a lastra 
trese zonido nativo noufragá, 
batisá den sanger skumante afrikano. 
Mi lenga kasi a baha kabes, baster, kibra, 
ker a nase apesar di e doló, 
ke prokreá, sana i madurá. 
Mi lenga ku mi, te na fi n huntu. 


ROHECO N.V. 


ta buska 
wegenbouw-arbeider 


-mester tin eksperensia 


Pa mas inf. tel. 796-3008 


KRALENDIJK – E 
kantidat di notifi kashon 
di violensia doméstiko i 
maltrato di mucha a krese 
fuertemente na Boneiru, 
segun punto di notifi - 
kashon Guiami. Tòg ai- 
nda nan no ke publiká si- 
fra pa miedu ku hende ta 
spanta, di akuerdo ku un 
publikashon di Caribisch 
Netwerk, skirbí pa Marit 
Severijnse. 
Dos aña pasá a instituí 
e punto di notifi kashon i 
konseho pa violensia do- 
méstiko i maltrato di mu- 
cha. Aña pasá a drenta 93 
notifi kashon i e aña akí, 
lástimamente e ta bai mu- 
chu bon,” kordinadó di 
Guiami, Patricia Hassell, 
ta bisa. “Ku esaki mi ke 
men ku hendenan ta riska 
notifi ká i konta nan storia. 
Ketu bai mas adulto i hòm- 
ber.” 
“Mi no ke papia tokante 
sifra, pasobra e ora ei hen- 
denan ta spanta,” Hassell 
ta haña. E ora ei nan ta 
pensa, kiko tur ta pasa riba 
e isla. 
Hassell tin e sospecho 
ku mayornan ta mas kon- 
siente tokante kiko por i no 
por dentro di edukashon. 
Mayornan ta bini huntu 
tambe ku nan tinernan 
serka nos pa papia tokante 
problema ku nan ta kon- 
frontá. 


“Nos ta haña por ehèm- 
pel tambe pregunta di ma- 
manan manera: “Kon mi 
por papia ku mi yu muhé 
tokante 
seksualidat.” 
Ántes esaki tabata keda 
solushoná otro. Sí huntu 
nan ke papia, mi ta haña 
realmente un diferensia 
grandi.” 
Notifi kashon 
tokante 
violensia relashonal i mal- 
trato di mucha, segun Has- 
sell, ta bini mas tantu di- 
lanti. Remarkabel ta tambe 
e oumento di e kantidat di 
notifi kashon di mayornan. 
“Mayornan ta yama 
pa por ehèmpel konta to- 
kante nan situashon na 
kas, ku nan tin e idea ku 
nan ta sinti nan eksplotá 
ekonómikamente dor di 
e muchanan òf famia, ku 
nan ta so i dor di esei no 
sa kiko nan mester hasi òf 
sí nan mester kuida nan ni- 
etunan.” 
Hassell ta kontentu ku 
e kampaña kontra violen- 
sia doméstiko i maltrato 
di mucha ku a inisiá. E ta 
haña e tema ‘bèrgwensa’ 
ta kuadra. Bonerianonan 
ta orguyoso, ta preferá 
tene tur kos dentro di kua- 
ter muraya i no ta bende 
esaki pafó, pero dor di esei 
bo ta tene hopi asuntu den 
posishon i den e kontek- 
sto ei bo mester kita for di 
bèrgwensa. 


KRALENDIJK- Riba 
djamars 29 di novèmber, al- 
rededor di 7.15 or di anochi 
un aksidente ku un skuter a 
tuma lugá riba Kaya Inter- 
nashonal. Na momentu ku 


un outo a bai pasa e skuter, 
shofùr di e skuter a purba 
desviá i a bin kai. 
Ambulans a transport’é 
pa hospital pa tratamentu 
médiko. 


Pa no spanta hende 
Punto di notifi kashon violensia 
doméstiko no ke publiká sifra 


Aksidente di tráfi ko 

Awèl sí. Mi tambe. 
Hende no sa ku webu ta kousa 
kolestoròl? Mas skarsedat, mé- 
nos kolestoròl, ménos morto. 


Tonchi, mi ta sorprendé 
dikon tin tantu reklamo riba 
skarsedat di webu na Bonei- 
ru. 


DEN PASONAN 
DI BÒI 


Mi tin deseo ta pa e 
fin di siman aki purba 
move un tiki den mondi. 


Deseo pa mira kon na- 
turalesa ta bria despues 
di e dianan aki ku yen 


di áwaseru. Kua ta e 
matanan ku mi tin hopi 
tempu sin mira, pa mo- 
tibu di sekura ekstremo. 
Por ehèmpel sénubla, 
mamparitu, tebenk, brus- 
ka i vários otro ku kasi bo 
nota mira mas. 


*** 
Na e momentu aki, 
den un temporada abun- 
dante di áwaseru, ta 
ideal pa purba kolek-tá 
simia di matanan skars 
ku hopi tempu nos no a 
mira. Un instansia mes- 
ter por tuma e ini-siativa 
aki. Kisas LVV òf STINA- 
PA. Por ehèmpel matan- 
an konosí komo remedi 
di mondi, remedi di tera 
òf simplemente yerba 


medisinal. E ta eksigí ko- 
nosementu di nos flora, 
tambe aplika-shon di si- 
erto matanan komo re- 
medi. Pa e último aki tin 
literatura i tambe ainda 
hende ku por so di yer- 
banan medisinal. 


*** 
Sebel mi yu muhé a 
sorprendé mi ku un bishi- 
ta wikènt pasá. Lástima 
ku mi kurpa no tabata 
masha bon den kondi- 
shon pa nos a move mas 
tantu huntu. Nos a kore 
rònt, hasi algun kompra 
i sinta na Luciano i Van 
den Tweel dal un kòfi. 
E mester a kompartí su 


tempu tambe ku su frei. 
Nan tin 4 aña huntu. 


*** 
Mi a topa djamars 
ku Don Minguel (Min- 
gui Boezem) riba kaya 
i a probechá saka foto 
di dje huntu ku su nieta 
Barbara. E tin e nòm- 
ber di Barbara Boezem, 
wela dguel Boezem. 
Miguel ta bini di un famia 
ku ta nos famia yegá. 
Su mama, Margaritha 
Boezem-Salsbach, 
ta 
prima di mi tata, di mes 
mi aktuprimu. Mi a lanta 
konosé Margarita, su 
rumannan i tambe su 
desendientenan. 


E rúbrika aki no ta kos di tur dia den BONERIANO. Ta ora mi tin tempu, gana i 
tópiko pa skirbi ariba e ta sali. E tres elementonan aki ta hunga un ròl den sali- 
mentu di e rúbrika aki. E ta mas tantu un kos pa tene mi okupá, pa no lubidá e 
arte di skirbimentu. Tene tambe e dedenan fleksibel. Tene e tinu bei, purba pa 
no kai den ripitishon. 

Kralendijk, Boneiru 
1 di decèmber 2022 


Mediadó di BES ta anunsiá ku presidente di AFBW a hasi un 
petishon pa tene un referèndùm bou di personal di 
Contour Global Bonaire B.V. El a hasi e petishon aki a base 
di artíkulo 14a di lei Disputa di Labor 1946 BES. E referendum 
tin komo ophetivo pa determiná kua sindikato e mayoria di 
trahadónan ta apuntá pa representá nan. 


Sindikatonan pa trahadó por demonstrá nan interes na 
Mediadó di BES denter di 14 dia despues di e publikashon aki 
si nan ke ta elegibel. Por hasi esaki dor di manda un e-mail 
pa: aponti1@hotmail.com 


ANUNSIO 


Mediadó di BES 


KRALENDIJK – Dja- 
dumingu 29 di yanüari 
Fundashon Ride for the 
Roses ta organisá e di seis 
edishon di Ride, Walk, 
Swim and Sail for the 
Roses. Ku e evento akí 
ta kolektá sèn pa Kanker 
Fonds Bonaire. 
Resientemente 
se- 
kretario di e fundashon, 
Marga van Lieshout, se- 
gun tradishon a bende i 
entregá e promé karchi na 


gezaghèber Edison Rijna. 
‘Mi ta spera ku habitan- 
tenan di Boneiru huntu ku 
mi lo mustra solidaridat ku 
pashèntnan di kanser, nan 
sernan kerí i nan famianan 
ku a keda tras, pa medio di 
partisipá nan tambe na e 
aktividat akí’, segun geza- 
ghèber. 
Pa mas informashon i 
kompra online di karchi 
por bishitá e wèpsait ride- 
fortheroses.org 


K R A L E N D I J K - - E 
kurso di kòmpiuter ‘Klek 
i Taip: e base’ a kontinuá. 
E di dos grupo a inisiá dia 
21 di novèmber. Biblioteka 
Públiko Boneiru tin guia di 
e kurso bou di su enkargo. 
Ta trata di un kurso ka- 
minda ta sera konosí ku 
kòmpiuter. Partisipantenan 
na e kurso ta interesadonan 


ku a tuma kontakto ku Bi- 
blioteka Públiko. Studi- 
antenan di ICT di MBO ta 
duna e kurso di kòmpiuter. 
Esaki den kolaborashon ku 
departamento di ICT i e gru- 
po di trabou Digitalisashon 
di Entidat Públiko Boneiru. 
Den luna di yanüari 2023 e 
di tres grupo ta inisia. 


K R A L E N D I J K - 
Djabièrnè 25 di novèmber 
a drenta keho di kiebro den 
kas situá na Kaya Chi ku 
Cha. Entre djaweps 24 di 
novèmber i djabièrnè 25 di 
novèmber, deskonosínan a 


kibra drenta i a bai ku en- 
tre otro un Playstation i sèn 
kèsh. 
No ta konosí kon e 
malechornan a drenta e kas. 
E kaso ta bou di investi- 
gashon. 


Kiebro den kas 


Gezaghèber Rijna ta kumpra e promé 
karchi pa Ride for the Roses Bonaire 


Di dos grupo a inisiá 
Kurso di kòmpiuter ‘Klek i Taip: e base’ 

KRALENDIJK – Pues 
bo ta pa último biá komo 
diputado na Den Haag. Ta 
shinishi i tempu ta será i 
pues bo ta disidí pa adaptá 
bo mes i pidi un erwten- 
soep. E mucha muhé ta 
mira sorprendente: “Esaki- 
nan nos no tin. Típiko Den 
Haag, mi ta bisa, semper 
bo mester tene kuenta ku 
un kontra tempu.” Nina 
den Heyer ta sonreí i bestèl 
krokèt. 
“Asina serio e no ta. 
Naturalmente tin kosnan 
ku a logra. Sí kompará 
kon e tabata tempu ku mi 
a drenta polítika i awor, 
mi ta mira ku tin mas aten- 
shon pa Karibe Hulandes. 
A pone pasonan konkreto 
pa mehorashon i bienestar 
aya nan,” den Heyer ta bisa 
Auke van der Berg, den un 


publikashon di Bonaire.nu. 
E último añanan den 
Heyer a sòru ku por ehèm- 
pel pa akohida di mucha, 
kompensashon pa yu bini 
riba agènda na Den Haag. 
Naturalmente tambe el a 
haña sa ku bo mester tin 
pasenshi sí bo ke alkansá 
algu. 
E islanan ta leu for di 


Hulanda. Esaki ta seif, nan 
ta mira sifranan gráfiko i 
tabèl. Pero pa nos ta sinta 
tras di sifra di hende. Nos ta 
mir’é, nos ta pasa den dje.” 
“Na mes momentu si- 
erto hende na Den Haag ke 


men bon. Ku e lágrimanan 
realmente tei, pasobra di 
otro manera no tin hende. 
Hopi biá ta asina sí bo mes 
a mir’é, tin algu ta bin den 
moveshon. Pero ya, aki nan 
seguidamente ta bolbe krea 
speransa i un biá mas nos ta 
keda kilometer mas aleu.” 
Den Heyer ta hala su 
skoudernan ariba: “Tambe 
tin institutonan na Den 
Haag ku ta asina será reglá 
ku solamente dor di esei ya 
tur e desigualdatnan a bini. 
Mi no sa ku mi por splika 
otro. Finalmente bo tin di 
aber tòg ku e popular poder 
di kuater.” 
E ora ei bo tin hendenan 
ku nunka a bini e islanan 
akí. Nan kompletamente 
no por imaginá nan mes. 
I tampoko ku e islanan ta 
diferensiá kompletamente 
di otro. 
Pa ministerio ta diferen- 
siá kon serio nan ta tuma e 
islanan. “Manera mi a bisa 
anteriormente, tin hende ku 


nan derecho, tin e sintimen- 
tu ku nan ta konta. I bo tin 
un grupo ku finalmente ta 
haña ku realmente mester 
pone nos riba marshe.” 
Na Den Haag hopi biá 
nan ta lubidá ku nos no ta 
asina leu ku nos desaroyo. 
Hulanda pa hopi aña a 
hasi pa pone sierto kosnan 
na òrdu. I spera di nos ku 
riba término kòrtiku mes- 
ter pone tur kos na òrdu. 
Tambe na Hulanda komo 
munisipio chikitu bo por 
wak serka e munisipio òf 
provinsia. E posibilidat ei 
nos no tin. 
Ya nos por tin sí e isla- 
nan traha mas tantu huntu 
ku otro. E ta sosodé aki aya, 
mira por ehèmpel hospital- 
nan. Mester bini mas di e 
sorto di koperashon akí. 
E ta un desaroyo salú sí e 
zonido ei ta bini for di e fèlt 
komunitario i e ora ei poko 
poko bai traha riba dje. E 
mester bini for di e kuido i 
enseñansa. 


Diputado saliente Nina den Heyer: 
“Mi ke a laga mira ku por otro” 


K R A L E N D I J K 
-- Riba djamars 29 di 
novèmber, alrededor di 4 
or di atardi un aksidente 
entre dos outo a tuma 


Aksidente Kaminda 
Gurubu 


lugá na Kaminda Gurubu. 
Ambulans a transportá o- 
kupante di un di e vehíkulo 
pa hospital pa tratamentu 
médiko. Komo ku tabatin 


huma shinishi ta sali for di 
tapa di mashin di un di e 
outonan a informá brant- 
wer. No tabatin otro par- 
tikularidat. 


Pa info i komunikado den 
Extra/BONERIANO 


mail: 
extrabon@gmail.com 


Pa aviso mail: 
avisobon@gmail.com 

KRALENDIJK—Dja- 
mars mainta tabatin pre- 
sentashon di ODD Network 
Bonaire B.V. na Boneiru. 
Bida di hende ta bai bira 
mas fásil ku Unifi ed Com- 
munications. Esaki ta loke 
a keda menshoná na ini- 
sio di e programa e main- 
ta. Despues a sigui ku un 
presentashon pa medio di 
video, algun hende a gaba 
e produkto ODD Network, 


bisando ku for di dia nan 
ta usando e produkto, nan 
gastunan ta ménos i bon 
servisio. 
Etienne Theodora, di- 
rektor di ODD Network, 
a splika di e produkto i a 
bisa ku na prinsipio nan ke 
a hasi algu diferente for di 
loke tin na Kòrsou. Nan a 
logra i e produkto ta fun- 
shoná tremendo, manera al- 
gun persona a testiguá. 


Etienne a bisa ku e 
produkto a desaroyá i ta 
kontentu ku por ta na Bo- 
neiru. Etienne a duna un 
splikashon amplio di e 
produkto, un sistema hopi 
moderno pa un kompania, 


grandi òf chikitu. ODD ta 
para pa diferente kos den 
Unifi ed Communications. 
Tres produkto i tur ta tra- 
ha ku internèt. E kliente 
ta haña serka nos un otro 
dimenshon, tur kos huntu 


pa e manehá su kompania 
mas fásil i ekonómiko, for 
di unda ku e ta. Por tuma 
kontakto ku nan pa me- 
dio di www.odd.network, 
events@odd.network òf na 
number di telefòn 7170633. 


ODD Network a yega Boneiru 

Skirbí pa: 
Rudy 
Domacassé 


Tata pordoná nan, pasobra nan no sa kiko nan ta hasi. Nan no 
sa ku hasiendo malu nan ta atraé malu pa nan mes. Último ei 
un persona a kibra e kashi di fius di Parke Tului pa kualke meta 
ku e tabatin. Por ta pa hòrta koriente. Mi no sa. Un di e landa- 
dores, a pone e tapa bèk. Por ta tin ku drecha esaki mas mihó. 


Ku gana mi a keda 
Masha masha danki 


Ku gana mi a keda 


Abitu ta tira palu 


Los bebedores 


Mi yu. Mira kiko a para 
bira di bo. Mi a tahá bo pa 
mal amigu. “Ppeeerrrooo, eee 
kkkooosss aakkkiii aaa bb- 
bahhhaaa bbboonn. 'Nnnaa 
mmmoiii uuunnnn beeettttu- 
uuu mmmmaaaaaassss." 
Promé nan tabata 'los lan- 
dadores', despues nan a bira 
'los komedores' i awor nan ta 
'los bebedores'. 


Mente di hende ta kashi' piká. Nada malu den esaki. Ta Jenny 
mama di Abitu a pidi’é pa tira/pone palu den fòrnu pa e sigui 
traha pan na Mi Zjilea awe. 
E pannan di Jennyu (i famia) a baha bon awe. Awor ami a 
haña gana pa mi mes bai traha pan i tira palu. 
Riba e foto, Abitu tirando palu. 


Ku gana mi a keda 
Tata pordoná nan 


Na kiko mi ta meresé e regalo i servisio akí, mi no sa. Te 
na kas e dos damsnan akí a trese e sòpi dushi akí pa mi. Un 
kondishon un di nan a pone: ku nan ta haña lès di tènis. Mi no 
por a primintí esaki, pero ken sa? Masha masha masha danki. 
Mi a apresiá e servisio i e sòpi tabata dushi manera semper. 

Djasabra 26 di Novèmber 2022 

E ta inisiá ku vèspers di e 
djadumingu mas serka di 30 di 
novèmber i ta terminá promé 
ku e vèspers di Pasku di Nase- 
mentu. Ta yama e djadumin- 
gunan di e tempu aki 1°, 2°, 3° 
i 4° di Atvènt. Dianan 16 pa 
24 di desèmber (Nobena di 
Pasku di Nasementu) tin e ten- 
densia pa prepará mas espe- 
sífikamente e fiestanan di Pasku 
di Nasementu. 
E koló di e adornonan di 
altar i e bistí di e saserdote ta 
lila, igual ku den Kuaresma, ku 
ta simbolisá ousteridat i peni- 
tensia. Kuater ta e temanan ku 
ta ser presentá durante Atvènt: 
I Djadumingu, la vigilan- 
sia en espera di e binida di 
Señor. 
Durante e promé siman e 
lekturanan bíbliko i predikashi 
ta un invitashon ku e palabran- 
an di Evangelio: “Tene kuidou, 
sea alerta pasobra boso no sa 
ki dia e ora lo yega”. 
Ta importante ku, komo 


Skema di atvènt 


famia nos hasi un propósito ku 
ta permití nos avansá riba e 
kaminda te ku Pasku di Nase- 
mentu; kiko ta parse bo si nos 
proponé pa nos revisá nos 
relashonnan familiar? Komo 
resultado nos mester buska 
pordon di esnan ku nos a 
ofendé i duna esaki na esnan 
ku a ofendé nos pa kuminsá 
Atvènt bibando den un ambi- 
ente di armonia i amor famil- 
iar. Naturalmente, esaki lo 
mester ta ekstensivo tambe na 
sobra grupo di persona ku kua 
nos ta relashoná diariamente, 
manera skol, trabou, bisiñan- 
an, etc. E siman akí, den famia 
igual ku den kada komunidat 
parokial, nos lo sende e promé 
bela di e Korona di Atvènt, 
koló lila, komo signo di vigi- 
lansia i deseonan di kombers- 
hon. 
II Djadumingu, kombers- 
hon, nota predominante di e 
predikashi di Huan Boutista. 
Durante e di dos siman, e 


liturgia ta invitá nos pa refle- 
kshoná ku e invitashon di pro- 
feta Huan Boutista: “Prepará 
e kaminda, Hesus ta yega” i, 
kua ta e mihó manera pa 
prepará esaki ku buskando 
awor rekonsiliashon ku Dios? 
Den e siman anterior nos a re- 
konsiliá ku e personanan rondó 
di nos; komo siguiente paso, 
Iglesia ta invitá nos pa akudí 
na e Sakramentu di Rekonsil- 
iashon (Konfeshon) ku ta 
bolbe duna nos e amistat ku 
Dios ku nos a pèrdè dor di 
piká. Nos lo sende e di dos 
bela lila di e Korona di Atvènt, 
komo signo di e proseso di 
kombershon ku nos ta biban- 
do. 
Durante e siman aki bo por 
buska den e diferente tèmpel- 
nan ku tin serka, e orario di 
konfeshon disponibel, p’asina 
ku ora Pasku di Nasementu 
yega, bo ta bon prepará inte- 
riormente, uniendo bo mes na 
Hesus i e rumannan den Eu- 


karistia. 
III Djadumingu, e testimo- 
nio, ku Maria, Mama di 
Señor, ta biba, sirbiendo i 
yudando e próhimo. 
Liturgia di Atvènt ta invitá 
nos pa rekordá e figura di 
Maria, ku ta prepará su mes 
pa ta e Mama di Hesus i ku 
ademas ta dispuesto na yuda i 
sirbi esun ku mester di djE. E 
evangelio ta nos relatá bishita 
di La Bírgen a su prima Elis- 
abèt i ta invitá nos na a ripití 
manera e: “Na kiko mi debe e 
honor ku Mama di mi Señor t 
bishita mi?. 
Nos sa ku Maria ta sem- 
per ta kompañá su yunan den 
Iglesia, pa kua nos ta disponé 
di dje pa bibando e di tres si- 
man di Atvènt, meditando 
aserka di e papel ku La Bír- 
gen a desempeñá. Nos ta pro- 
poné pa abo fomentá e de- 
boshon na Maria, resando e 
Rosario den famia, un di e el- 
ementonan di e tradishonal 
posada, ku ta inisiá dia 16 di 
desèmber próksimo. Nos ta 
sende komo signo di espera 
gososo, e di tres bela, koló 
ros, di e Korona di Atvènt. 
IV Djadumingu, anunsio di 
nasementu di Hesus hecho na 
Hosé i na Maria. 
E lekturanan bíbliko i 
predikashon, ta dirigí nan 
mirada na e disposishon di la 
Bírgen Maria, ante e anunsio 
di nasementu di su Yu i ta in- 
vitá nos na “Siña di Maria i 
aseptá Kristu ku ta Lus di 
Mundu”. Komo ya Pasku di 


Nasementu ta serka, nos a re- 
konsiliá ku Dios i ku nos ru- 
mannan; awor ta keda nos 
únikamente pa spera e gran fi- 
esta di Nasementu di e Salba- 
dor. Komo famia nos mester 
biba den armonia, fraternidat i 
algeria ku e selebrashon asina 
serka ta representá. Tur e pre- 
parativonan pa e fiesta mester 
ser bibá den e ambiente aki, 
ku e firme propósito di aseptá 
Hesus den e kurasonnan, fami- 
anan i komunidatnan. Nos ta 
sende e di kuater bela koló 
lila, di e Korona di Atvènt. 


Konosé ki ora i unda e 
Atvènt ku tur kristian ta sele- 
brá komo preparashon pa 
Pasku di Nasementu a originá 
Hopi di nos ta biba e tem- 
pu aki di preparashon pa 
Pasku di Nasementu pero 
poko di nos sa kual ta su orí- 
gen 
Historia di Atvènt 
Esaki ta data di siglo IV. 


Den e Konsilio di Zaragoza 
(aña 380) ta papia di un tem- 
pu preparatorio pa Pasku di 
Nasementu ku ta kuminsá dia 
17 di desèmber, ke men, ocho 
dia promé ku e fiesta di nase- 
mentu di Hesus, i tabata e in- 
tenshon pa e kristiannan ta 
asistí tur dia na misa te ku 6 di 
yanüari. 
Tambe ta eksistí notisianan 
ku den Galia, Hilario de 
Potiers (siglo IV), a invitá fiel- 
nan pa prepará nan mes pa 
Atvènt di Señor ku tres siman 
di práktika moderá. 
Tempu di preparashon 
Nan ta konta ku den siglo 
V ku tabata eksistí e kuares- 
ma di san Martín, komo un 
tempu di preparashon pa 
Pasku di Nasementu, i el a 
ser yamá asina pa inisiá di 11 
di novèmber, riba fiesta di san 
Martín de Tours. 
Asina mes, den e Iglesia di 
Roma tabata eksistí mei mei di 
siglo VI un tempu preparativo 
similar, ku tabata sentrá den e 
espera alegre di e selebras- 
hon di nasementu di He- 
sukristu komo avanse di e 
binimentu bek di Señor glori- 
oso. 
E ekspreshon latino ad- 
ventus Domini (binida di 
Señor) ta ser hañá den e 
Sakramentario Gelasiano (Sac- 


ramentarium Gelasianum), 
ku ta referí na Atvènt komo un 
tempu di seis siman prepara- 
torio di Pasku di Nasementu. 
Papa Gregorio Magno a 
proponé pa Atvènt un eks- 
tenshon di kuater siman, 
durashon ku finalmente a 
prevalesé. 
Dòbel perspektiva 
Segun tempu a pasa, Atvènt 
pues ta haña e dòbel perspe- 
ktiva ei ku a ser mantené te ku 
dia di awe: selebrashon di 
parusia di Señor ku mester 
bini i tambe selebrashon di 
enkarnashon di Hesus, ku ta 
kulminá den e misterio 
Paskual, realisá dor di morto i 
resurekshon di Señor. 
Den Atvènt, manera papa 
emérito Benedicto XVI ta bisa 
nos, Hesus «ta bini pa ta ku 
nos, den kada un di nos situ- 
ashonnan; E ta bini pa biba 
entre nos , pa biba ku nos i 
den nos; E ta bini pa yena e 
distansianan ku ta dividí i ta 
separá nos; E ta bini pa re- 
konsiliá nos kuné i entre 
nos». 
Komo palabra tradishonal, 
e palabra, no ta nifiká mas ku 
binida òf yegada, òf aniversa- 
rio di un binida, pero pa e kris- 
tian, e ta asumí un balor 
nobo: esun di espera i 
preparashon. 


sona ta sinti su mes konsolá e 
mester hasi disernimentu, pa- 
sobra e konsolashon falsu por 
kombertí su mes den un pe- 
liger si nos ta busk’é komo fin 
riba su mes, di forma insis- 
tente, i nos ta lubidá riba 
Señor. Asina bo ta kore e ries- 
go di biba e relashon ku Dios 
“di forma infantil”, di “redusié 
na un opheto pa nos uso i kon- 
sumo”. 
Manera san Bernardo lo 
a bisa, ta buska konsolas- 
honnan di Dios i no ta bus- 
ka e Dios di konsolashon- 
nan. 
Ta nesesario, pues, pa sa 
na distinguí ki ora e ta un kon- 
solashon di Dios, ku ta duna 
bo pas te den profundidat di e 
alma, di ki ora e ta un entusi- 
asmo pasahero ku no ta malu, 
pero ku no ta e konsolashon 
di Dios. 


Kua ta orígen di Atvènt? 


Luisa Restrepo 


kontinuashon pag 11 


Partisipashon 
Entrante djadumigu awor, 
27 di novèmber 2022, nos 
Santa Eukarestia ta 7.30 di 
mainta. 
Nos ta warda tur paroki- 
ano I fielnan pa selebrá huntu 
ku nos, tur djadumingu main- 
ta na misa di San Willibròdus. 
Na nòmber di Pastor Raul 
I Ekipo Pastoral. 
San Willibròrdus. 

ARUBA 
KÒRSOU 


W I L L E M S TA D — 
Korte riba djárason 30 di 
novèmber a dikta sentensia 
den e kaso di 10 persona 
indokumentá ( demandan- 
tenan) ku a disputá e recha- 
so di nan petishon di pèrmit 
di estadia. Tur e deman- 
dantenan a hasi petishon pa 
un pèrmit di estadia den e 
kuadro di e maneho tempo- 
ral di e minister di Husti- 
sia (en adelante: e minister) 
denominá "Integrashon Re- 
sponsabel" (IR). E maneho 
ta nifiká ku na momento di 
evaluá un petishon di pèr- 
mit di estadia, e minister 
lo no refutá e asina yamá 
“uitlandigheidsvereiste” 
(rekisito di ekspatriashon) 
pa ku e petishonario. E 
persona mester a drenta 
Kòrsou legalmente riba òf 
promé ku 13 di mart 2020. 
Pa e motibu ei, personanan 
indokumentá na Kòrsou 


por a bin na remarke pa un 
pèrmit di estadia temporal 
si nan kumpli ku e sobrá 
kondishonnan di e maneho 
di atmishon. 
Tur e demandantenan ta- 
bata traha den vários sektor. 
Limpiesa, mantenshon di 
kurá, konstrukshon, kantina 
di skol i mekániko. Nan a 
hasi petishon pa un pèrmit 
di estadia ku e meta final 
di estadia pa traha riba nan 
mes. 
Minister no a otorgá e 
pèrmitnan di estadia na e 
demandantenan 
alegando 
ku e demandantenan no 
a presentá un asina yamá 
“vestigingsvergunning” 
(pèrmit di establesimen- 
tu), apesar ku e maneho 
ta eksigí esaki. Ademas, e 
minister a refutá e rekisito 
di ekspatriashon pa ku e 
demandantenan. Esaki ta 
nifiká ku e demandantenan 


lo mester a warda e desi- 
shon riba nan petishon di 
pèrmit di estadia pafó di 
Kòrsou. 
Den e sentensia, Korte 
a konsiderá ku e deman- 
dantenan ta kai den e grupo 
meta di e maneho IR. E de- 
mandantenan mester tabata 
por i mag komprondé esaki 
for di e teksto di e maneho 
publiká. Si e minister ta- 
bata kier a ekskluí person- 
anan (di poko formashon) 
ku e tiponan di empleo 
menshoná for di e grupo 
meta, manera a argumentá 
den su nòmber durante e 
seshon, tabata na e minis- 
ter pa inkluí esaki eksplísi- 
tamente den e maneho IR. 
Di e manera aki, e min- 
ister, kontra di su propio 
maneho, a refutá e rekisito 
di ekspatriashon pa ku e de- 
mandantenan. 
Ademas di esaki, Korte 


a konsiderá den e sentensia 
ku na momento di apliká e 
maneho IR, insistensia di e 
minister riba e rekisitonan 
di e maneho di atmishon 
regular pa demostrá sufisi- 
ente medio di eksistensia 
via di ehersé trabou serka e 
grupo ku e demandantenan 
ta pertenesé na dje ta de- 
sproporshonal, i ku esei, 
ilegal. 
Ophetivo di e maneho 
IR ta pa duna e grupo ku ta 
kai bou di e maneho aki e 
oportunidat pa legalisá nan 
mes. E demandantenan ta 
kai bou di e grupo meta di e 
maneho IR, pero lo no por 
kumpli ku e rekisitonan es- 
tablesé den e maneho regu- 
lar. Motibu ta ku e maneho 
regular ta eksigí un pèrmit 
di trabou i un pèrmit di es- 
tablesimentu di e deman- 
dantenan. Demandantenan 
no por optené niun di dos, 


mirando ku nan no tin un 
status di residensia. 
Konsekuensia di e sen- 
tensia ta ku e minister, en 
todo kaso pa e grupo ku 
e demandantenan ta for- 
ma parti di dje, lo mester 
elaborá un maneho adisho- 
nal tokante di kon nan por 
demostrá ku nan ta disponé 
di medionan di eksistensia 
sufisiente di un otro manera 
ku no ta a traves di e pèrmit 
di establesimentu. 
Tin 90 otro kaso ku a 
keda entamá na Korte dor 
di otro personanan tokan- 
te di e mesun tema. E 90 
kasonan, en prinsipio, lo 
keda resolvé dor di e Mi- 
nister di Hustisia den un 
prosedimentu di opheshon. 
Sinembargo, esaki ta de- 
pendé ketu bai di e resulta- 
do di kalke apelashon ku lo 
por tin kontra di e sentensia 
di Korte aki. 


10 Indokumentá dilanti Korte 


KRALENDIJK--Resi- 
entemente, Selibon N.V. a 
lansa un enkuesta via in- 
ternèt, ku e meta pa haña 
mas informashon tokante 
e manera kon komunidat 
di Boneiru ta mira i ekspe- 
rensiá e ròl di Selibon pa 
ku servisio di kolekshon di 
shushi pa tur habitante. 
Un kantidat grandi di 
persona a yena e enkuesta, 
dunando na opinion riba 
kon Selibon lo por mehorá 
su servisio i tambe e siste- 
ma di komunikashon. Riba 
djabièrnè 18 di novèmber 
2022 a klousurá e enkuesta 
i a saka 12 ganadó; seis di 
nan a gana un servisio di 
limpiesa di kurá i e otronan 
lo risibí un baki grandi di 5 
küb pa 1 dia. 
Selibon ta felisitá tur es- 
nan ku a gana un premio i 
ta gradisí un i tur ku a parti- 
sipá na e enkuesta. 


Selibon a premía 
enkuestadonan 


Jalvicar B.V. 


ta buska 
- 1 auto-monteur ku 3 aña di eksperensia 
- 1 elektro-monteur ku 5 aña di eksperensia 


Mester ta responsabel i por traha den tim. 


Pa mas inf. tel. 717-3163 

ARUBA 
STATIA/SABA/ST. MAARTEN 


ST. 
MAARTEN 
– Djadumingu 27 di 
novèmber Kuerpo Poli- 
sial St. Maarten, KPSM, 
a risibí bishita di e grupo 
di patfender huntu ku 
studiantenan di AUC Co- 


Polis a risibí grupo di patfender 


mmunity Outreach Group. 
Na e okashon akí nan ke 
a ekspresá nan gratitut na e 
kuerpo pa su esfuerso du- 
rante e aña akí i tambe pa 
promové komé salú. 
Tim di maneho di KPSM 


ke hasi uso di e oportuni- 
dat pa ekspresá gratitut 
na e grupo di patfender 
i tambe studiantenan di 
AUC pa nan bunita gesto. 


ST. MAARTEN – Du- 
rante su bishita di trabou na 
Hulanda, Promé Minister 
Silveria Jacobs, riba invita- 
shon di Minister Plenipo- 
tensiario Rene Violenus, a 
bishitá St. Maarten House. 
Durante e bishita Jacobs 
a partisipá na un workshop 
pa studiantenan di e promé 
i segun aña di estudio to- 
kante presupuesto. 
Promé Minister a tene 
un diskurso kòrtiku en- 


Promé Minister a bishitá St. Maarten House 
kurashando e studiantenan 
pa guia. 
Tambe el a gradisí Min- 
ister Violenus pa hasi e es- 
pasio disponibel pa asina 
kontinuá ku oportunidatnan 
di edukashon. 
Jacobs ta spera ku e stu- 
diantenan lo siña algun tep 
importante i tuma akshon 
pa kontrolá nan fi nansa a 
base di presupuesto i sigui 
siña lèsnan balioso ku ta 
bini pa nan responsabilidat. 


SABA – Parse ku e karta 
ku Kolegio Ehekutivo di 
Saba tokante e mal kon- 
tentu bou di e poblashon 
tokante e funshonamentu di 
e unidat di VWS na Karibe 
Hulandes, no a kai den mu- 
chu bon tera na Den Haag. 
Sekretario di Estado, 
Maarten van Ooijen, ta 
haña di importansia pa 
indiká den un karta na 
Tweede Kamer ku e de- 
legashon di Kolegio Ehe- 
kutivo i Konseho Insular di 
Saba den un kombersashon 
kuné, a duna di konosé ku 


Keho kontra ZJCN muchu 
skèrpi formulá 


‘realmente nan karta tabata 
muchu skèrpi formulá’. 
Sí ainda Saba ta deseá 
un investigashon indepen- 
diente di funshonamentu di 
ZJCN, awor e problemátika 
a bai bèk na e kategoria di 
mal komprondementu. 
Saba i VWS ta di akue- 
rdo ku mester bini un mihó 
komunikashon, tambe me- 
horashonnan anunsiá an- 
teriormente, ta nesesario. 
Tambe nos ta di akuerdo ku 
e responsabilidat akí ta di 
tur partido enbolbí, segun 
van Ooijen. 

ORANJESTAD -- Dia- 
luna mainta a tuma luga un 
conferencia di prensa riba 
un di e canchanan di tennis 
dilanti di Lone Palm Ball- 
park na Sero Colorado, ca- 
minda cu minister di turis- 
mo y salud, Dangui Oduber 
a anuncia e siguiente fase di 
e proyecto di Baby Beach. 
Manera ta conoci, mi- 
nisterio di Turismo hunto 
cu ATA y e departamento 
di Infrastructura y su mi- 
nisterio, a anuncia durante 
Gabinete Wever-Croes I, 
un master plan pa henter e 
area di Sero Colorado pa 
mehoracion di infrastruc- 
tura, upgrading, embeyece- 
mento, percura pa tin ilumi- 
nacion y landscaping. 
En todo caso, un mas- 
ter plan integral pa ehecuta 
esaki. Lamentablemente e 


Minister Dangui Oduber: 
Fase dos di Baby Beach cla pa start 


pandemia a presenta, cu un 
retraso di dos aña y esaki 
ta pone cu mester a faseer 
diferente proyecto cu a a- 
nuncia e tempo ey. 
E intencion tabata pa me- 
hora e area di Baby Beach 
y tambe e area di Rodgers 
Beach. Segun Oduber, na 
2019 Gobierno a anuncia e 
proyecto di Baby Beach pa 
bay ehecuta esaki. 
Den 2020, e pandemia a 
bin y esaki ta pone cu mes- 
ter a percura pa bay ehecuta 
e proyecto di Baby Beach 
den tres fase. 
Fase I a wordo entrega 
caba na juni 2021, cu ta- 
bata e pida caminda for di 
e crusada cu ta bay Rodg- 
ers Beach of Baby Beach 
y a traha algun espacio pa 
parkeer. A anuncia Fase II e 
aña aki dia 25 di augustus, 


unda cu a tene un rueda di 
prensa, unda cu a indica e 
di dos fase di Baby Beach. 
Ta un di dos fase cu e 
destaho publico a tuma 
luga, e proyecto ta otorga 
y e proyecto aki a cuminsa. 
Esaki pa tin un parkeerp- 
laats unda cu tabata Lone 
Palm Stadium pa organisa 
y structura esaki miho. 
Lo bin un rotonde tambe 
n’e crusada ora cu ta bay 
sea Rodgers Beach of Baby 
Beach. Lo percura tambe 
pa tin iluminacion den e 
parkeerplaats y e area ca- 
minda cu tin Baby Beach. 
Tambe percura pa un buni- 
ta landscaping cu mata di 
coco y diferente otro veg- 
etacion den henter e area 
aki. E siguiente fase cu a 
keda pendiente den e tres 


fasenan di e mehoracion di 
e area di Baby Beach ta e 
fase caminda cu lo mester 
construi dos kiosco, lo mes- 
ter move e Turtle Wall cu 
tin actualmente, hal’e mas 
patras p’asina por expande 
e beach teniendo cuenta cu 
e desaroyonan cu tin, cual 
t’e construccion di hotel 
Secrets y construccion di un 
Boutique Hotel na ex-Esso 
Club. Lo bin mas volumen 
di hende cu lo bishita e area 
aki, fuera di nos localnan 
cu regularmente ta bin aki. 
Esey a pone cu a tuma e 
decision pa move e Turtle 
Wall p’asina haya mas es- 
pacio riba santo blanco, p’e 
beach bira mas grandi. 
Tambe ta bay reconstrui 
e trapinan cu ta ubica riba 
e klif pa conecta e parti 
abao cu riba e sero na Sero 
Colorado. Por ultimo ta bay 


percura pa drecha tur e can- 
chanan deportivo y por per- 
cura pa nan ta multifuncio- 
nal. Intencion ta pa tin dos 
cancha di tennis. 
Antes 
tabatin 
cuater, 
manera conoci. Lo re- 
construi dos y e otro dos 
canchanan ta percura pa 
tin cancha pa mixed use: 
beach volley, beach soc- 
cer y beach tennis. Fuera 
di esey lo bay tene un ‘on- 
derhandse aanbesteding’ pa 
construi un restaurant cu 
por ofrece cuminda y be- 
bida na turista y local. 
Ta kere cu e desaroyo 
aki ta uno cu sigur lo tin 
un ba-lor agrega enorme 
p’e area di Sero Colorado, 
specialmente Baby Beach y 
Rodgers Beach. 
P’esey tambe, for di 
2019 caba, Gobierno a an- 
uncia e proyecto aki. 


ORANJESTAD -- Di- 
aluna anochi den careda 
di 8’or polis di trafico a 
bay pa zuid di rotonde di 
Tanki Leendert, pa un ac- 
cidente di trafico cu hende 
herida. Ambulance tawata 
esun prome na e sitio, unda 
cu nan ta topa un delivery 
auto di Pizza Hut. Na stuur 


Empleada di Pizza Hut envolvi den accidente 


un dama hoben cu tawata 
herida. Paramediconan me- 
sora a baha e stretcher mi- 
rando e impacto fuerte di e 
Kia Picanto tras di e Toyota 
Rav. Polis di trafico a yega 
na e sitio pa tuma tur dato. 
Locual a sosode tawata cu 
e Rav a bay pa lora na su 
man robes y e auto di Pizza 


Hut no a mantene distancia 
ta dal hopi duro kibrando 
e Picanto completamente 
dilanti. Paramediconan a 
transporta e empleado pa 
Hospital. 

ORANJESTAD -- Dia- 
mars mainta otro agente di 
unidad di trafico a haye en- 
volvi den accidente di tra- 
fico, momento cu e tawata 
bayendo pa un asistencia. 
E accidente a sosode mo- 
mento cu un taxi a subi e 
crusada for di banda di pa 
nort pa bay links. 
Pa un of otro motibo lo 
no a mira e brommer di po- 
lis acercando. Aki ta unda e 
impacto a tuma luga, lagan- 
do e agente L. herida atras. 
Mesora a manda ambu- 


Otro agente policial di motor unit envolvi 
den accidente di trafico 


lance pa e sitio pa atende 
e agente cu a keda drumi 
memey ariba e crusada cu 
tur consecuencia cu esaki 
por tawata tin cu ne. Trabou 
di unidad motorisa ta uno 
peligroso, mirando cu bo ta 
habri pa cualkier impacto, 
bijvoorbeeld si un auto sali 
bo dilanti, na banda of no 
mantene distancia(patras). 
Varios di agentenan mo- 
torisa a haya nan den acci- 
dente, mayoria a sali bon di 
dje. Basta aña atras uno si 
no tawata tin e suerte ey y 


a resulta seriamente herida 
(Piedra Plat), unda cu du- 
rante hopi tempo mester 


a haci varios operacion te 
hasta na Hulanda. Ambu- 
lance a transporta e agente 


aki pa Hospital, unda nos 
ta desea e agente un pronto 
recuperacion. 


O R A N J E S T A D 
-- Oficina di Turismo, 
A.T.A., 
conhuntamente 
cu Minister di Turismo y 
Salud Publico, Minister 
di Educacion y Deporte, 
IBISA y QR-FIT a anun- 
cia e prome ruta di QR- 
FIT na Aruba durante un 
conferencia di prensa. 
Mirando e rol importante 
di A.T.A. den e maneho di 
destino, ta busca y encura- 
sha semper productonan 
y experiencianan nobo pa 
nos bishitantenan. 
Algun aña atras, como 
parti di A.T.A. su strate- 
gia a delinea diferente 
area/“niche” turistico cu 
por wordo uza pa atrae 
turistanan sin pone peso 
adicional riba nos capaci- 
dad. Un di e nichenan aki 


Aruba Tourism Authority ta introduci e prome 
QR-FIT pafo di Hulanda 


ta bienestar/ “wellness”. 
Specialmente despues 
di pandemia actividadnan 
cu ta enfoca riba bienestar 
a bira mas importante. Ya 
pa varios aña A.T.A. con- 
huntamente cu diferente 
socio a inverti den dife- 
rente area publico unda 
tanto turista como local ta 
haci ehercicio. Mayoria 
di e areanan aki ta wordo 
uza pa personanan cu ta 
cana y core. 
Hopi biaha esnan cu ta 
cana of core por tin falta 
di incorpora ehercicio- 
nan cu ta fortalece nan 
musculonan. Pa e motibo 
ey e ekipo di QR-FIT a 
cuminsa cu QR-FIT na 
Hulanda. E meta ta pa fa- 
cilita eher[1]cicionan cu 
ta fortalece musculonan, 


mientras ta haci uzo di 
espacionan publico y aire 
liber. E idea ta cu e usu- 
ario ta haci uzo di e QR- 
FIT app riba nan telefon 
pa asina haci e ehercicio- 
nan na e 12 puntonan riba 
e ruta di 2.5km. 
Por scoge e nivel di 


ehercicio y un video lo in- 
dica con e ehercicio mes- 
ter wordo haci pa e nivel 
cu e usuario a scoge. 
Entre e diferente pun- 
tonan e usuario por cana 
of core, depende di su 
nivel fisico. Aruba ta bira 
e prome destino pafo di 


Hulanda cu ta traha cu 
QR-FIT. 
A.T.A. ta contento di 
por ta parti di e proyecto 
aki y ta agradecido pa e 
sosten ricibi for di tur e 
socionan cu a traha duro 
pa por a logra concretisa 
e proyecto aki. 

HULANDA – Mundi- 
almente salario ta keda tras 
serka preisnan ku ta subi i 
esaki ta promé biá pa e si- 
glo akí. Dor di inflashon, 
krísis di energia i kremp 
ekonómiko, hendenan no 
por kumpra mas ku promé, 
prinsipalmente sí nan tin 
un entrada abou, e orga- 
nisashon di trabou inter- 


Pa promé biá e siglo akí 
Preis ta subi mundialmente mas ku salario 
nashonal, ILO, ta skirbi den 
un rapòrt ku a sali djárason. 
Gilbert Houngbo, direk- 
tor general di ILO, ta atvertí 
ku e igualdat di entrada i 
pobresa lo sigui oumentá sí 
no hasi nada pa yuda hen- 
denan ku entrada abou. ILO 
ta kalkulá ku e salario men- 
sual real den e promé mitar 
di e aña akí a baha ku 0,9%. 


Salarionan real ta salario 
korigí for di inflashon. Pues 
ounke e salarionan subi, 
nan no ta subi asina fuerte 
manera a preisnan. P’esei e 
salarionan real aktualmente 
na hopi parti di mundu ta 
negativo, a baha pues. 
Tambe a sali na kla ku 
e inflashon den paisnan ku 
entrada mas haltu ta subi 
mas lihé ku den paisnan ku 
entrada medio i abou. Un 
ehèmpel ta Union Europeo. 
Ei nan salarionan real no 
a baha ku 0,9%, pero ku 
2,4%. E bahada mas grandi 
ta notabel den Ost Europa, 
kaminda salarionan a baha 
ku relativamente 3,3%. 
Den Asia sentral i wèst, 
salarionan a krese neta- 
mente ku 2,5%. Aña pasá 


esaki ainda tabata 12,4%. E 
salarionan a subi pues tam- 
be ei nan ménos fuerte ku 
promé, pero sí mas fuerte 
ku e subida di preis. 
Houngbo ta preokupá 
prinsipalmente pa hende- 
nan ku un entrada abou ku 
tambe a keda fuertemente 
alkansá pa e krísis di Co- 
rona. Nan a gasta gran parti 
di nan entrada na kosnan 
esensial i eseinan hopi biá a 
subi lihé ku artíkulonan no 
esensial. 
“E 
rekuperashon 
ekonómiko 
nesesario 
despues di e pandemia tam- 
be a bin na peliger,” segun 
e hefe di ILO. Esei a hasi 
e situashon sosial mas in- 
trankil mas aleu na henter 
mundu. 


Solushon ILO ta mira 
pa no lagá e forsa di kom- 
pra akí empeorá mas aleu. 
Prinsipalmente e oumento 
di salario mínimo ta ofresé 
bon oportunidat, e orga- 
nisashon ta pensa. Kasi tur 
pais ku ta miembro tin un 
sistema di salario mínimo, 
dor di kua aktua ta fásil. 
Na Hulanda ya a anun- 
siá ku e salario mínimo ta 
bai subi, ounke ku sindika- 
tonan ta preokupá ku e ou- 
mento no ta sufisiente. 
Otro solushonnan ku 
ILO ta karga, ta medidanan 
ku ta dirigí riba gruponan 
spesífiko, manera bòn pa 
kumpra 
produktonan 
e- 
sensial pa esnan ku entrada 
abou, òf redukshon di btw 
riba produktonan. 


HULANDA – Ketu bai 
tin mas señal ku hulan- 
desnan dor di falta di plaka 
no ta akudí na dentista i hi- 
gienista di boka pa kontròl 
i tratamentu. Un kantidat di 
hende p’esei ta kana rònt ku 
doló i infekshon, dentista- 
nan i instansianan di ayudo 
ta bisa NOS. Minister Kui- 
pers di salubridat públiko 
ta rekonosé e señalnan i ta 
bisa ku ta bai hasi un inves- 
tigashon. 
Ta spera resultado di e 
investigashon akí te otro 
aña numa. Segun un bo- 
sero di Minister Kuipers, e 
oumento di kompensashon 
di kuido pa hendenan ku ta 


Debí na problema ku sèn 
Hopi hende no ta bai dentista 


agudo pa kuido di boka ku 
tin mester di yudansa, awor 
por yuda. 
E kompensashon mák- 
simo pa kuido otro aña ta 
subi fuerte di mas òf mé- 
nos 35 euro pa luna pa 154 
euro. Operashonnan grandi 
serka dentista ya fásilmente 
ta entre 200 pa 400 euro. 
Algun dentista ta duna 
tratamentu òf parti di esaki 
kompletamente grátis. En- 
tre nan Wouter Vriesman. 
Den su práktika na Amster- 
dam e no ta kobra pa foto 
i ketu bai te asta e ta pone 
un korona grátis. Seguida- 
mente nan no ta presentá 
despues pa tratamentu. 


E federashon di pashènt 
ta indiká ku ya na mei 10% 
di hulandesnan tin dos aña 
òf mas sin bai dentista. 
Segun e organisashon di 
derecho humano Dokters 
van de Wereld, 1,5 mion 
hulandes no ta bai dentista 
pa evitá kosto. 
KNMT, e organisashon 
di dentista, ortodentista i 
siruhano di boka na Hu- 
landa, ta bisa ku e efekto 
debí na oumento di preis ta 
bisto serka nan. Ainda nan 
no tin data tokante e pago- 
nan retrasá. Infomedics, e 
organisashon ku ta manda 
faktura na nòmber di esnan 
ku ta ofresé kuido, ta mira 


un oumento leve di e kanti- 
dat d faktura no pagá. 
Pa haña bista ken ta evitá 
di bai dentista òf no ta paga, 
e ministerio di salubridat 
públiko a pidi Academisch 


Centrum 
Tandheelkunde 
Amsterdam (ACTA), pa 
huntu ku Radboud UMC i 
Hogeschool van Amster- 
dam, hasi un investigashon. 


HULANDA – Despues 
di un persiguishon riba 
A2 polis a detené dos per- 
sona. E outo den kua nan 
tabata, tabata yen di kos 
intenshoná pa trafikashon 
di hende, manera motor di 
boto, polis ta laga sa. Ta 


Detenshon posibel trafikante di hende 


sospechá e duo tambe pa 
preparashon di trafikashon 
di hende. Djamars anochi 
polis ke a kontrolá e outo 
ku plachi di number di Sui- 
sa momentu ku nan a mir’é 
ta kore banda di Born riba 
A2. Pero na lugá di para, 


e shofùr a dera tròt. Polis 
a persiguí e outo kaminda 
a alkansá velosidat te 170 
kilometer pa ora. Na altura 
di Meerssen, algu pa nort 
di Maastricht, ku ayudo 
di Marechaussee, a pone e 
outo un banda. E dos perso- 


nanan den e outo no ta keda 
sospechá solamente pa pre- 
parashon di trafikashon di 
hende, pero e shofùr mes- 
ter responsabilisá su mes 
tambe pa komportashon di 
korementu peligroso. 
Segun Omroep 1Lim- 


burg, ketu bai ta kontrolá 
mas vehíkulo ku a haña 
yen di kos manera chaleko 
di salbabida, boto di rùber 
òf motor di boto. E trafi- 
kantenan lo ta usa esakinan 
pa hiba refugiadonan Gran 
Bretaña. 

KRALENDIJK--Al- 
gun futbolista ku den nan 
époka a hunga den sv Ju- 
ventus bou di señor Alipio 
Goeloe, ta organisá un par- 
tido di futbòl na honor sr. 
Goeloe, esaki entre e ekip- 
onan SV Juventus i SV Real 
Rincon komo homenahe i 
gradisimentu na su persona 
pa tur loke e la nifi ká i hasi 
pa nan, tambe pa e deporte 
rei futbòl di nos isla. 
Ta trata di e hungadónan 


KRALENDIJK--E 
ekipo di biliart Master- 
touch di Kaya Nikiboko 
Sùit, djamars último den 
oranan di anochi den sala 
di biliart di Kompleho De- 
portivo Jorge Nicolaas na 
Kaya Amsterdam, a gana 
di e ekipo di La Tropicana 
di Rincon ku skor di 5-3, 
esaki den partido bálido 
pa kampionato 2022 di 
biliart Bola-8. 
E partido aki tabatin 
solamente 1 7 bola. 
Aki ta sigui e sètnan di 
e partido. 
Mastertouch 
- 
La 


KRALENDIJK--Awe 
1 desèmber 2022 tin e 
partido Bola-8 entre The 
Untouchable i Ricochet, 
partido bálido pa kampio- 
nato bola-8 2022. 
E partido aki ta e úl- 
timo partido tambe di e di 
dos buèlta di e kampio- 
nato. 
E wega di Mastertouch 
i Azteca ku a keda tras ta 
tuma lugá djamars otro si- 
man 6 di desèmber 2022. 


Partido futbòl homenahe na 
Alipio Goeloe 


Rilove Janga i Ricky Jan- 
zen i algun hungadó mas. 
E partido aki lo tuma 
lugá djabièrnè awó 2 di 
desèmber 2022 pa mitar di 
ocho (19:30) anochi na Sta- 
dion Antonio Trenidad na 
Rincon. 
Ta trata pa e ekiponan aki 
tin mayoria di hungadónan 
ku a hunga den e ekiponan 
aki antes por ehèmpel den 
aña 2009. 
Un invitashon ta bai na 


Mastertouch 5-3 riba 
La Tropicana 
Tropicana 5-3. 
N. Coﬃ e – J. Lands- 
kind 2-1. 
G. Saridjan – O. Mar- 
garita 2-0. 
J. Winklaar – L. Pau- 
letta 1-2. 
J. Chatlein – P. Mer- 
cera 2-0. 
D. Anthony – B. Land- 
skind 0-2 ku 1 7bola. 
Mv. Abdul – M. An- 
thony 2-0. 
M. Wilsoe – J. Clar- 
enda 0-2. 
Mx Abdul – E. Alber- 
tus 2-0. 


The Untouchable 
vs Ricochet 


E partido aki lo bira 
tambe e último partido pa 
e aña aki. 
Di tres buèlta di e kam- 
pionato i último tambe di 
e kampionato regular, ta 
sigui yanüari i despues di 
esaki plei-òf. 
Fecha pa di tres buèlta 
i tampoko pa plei-òf no ta 
konosí ainda pa nos. 
Asina ku nos logra 
haña esakinan nos lo am- 
plia. 


henter komunidat boneri- 
ano pa presensiá e partido 
aki komo homenahe na un 
gran persona ku ta sr. Ali- 
pio Goeloe, un persona ku 
a dediká hopi aña di su bida 
na e deporte rei futbòl di 
nos isla. 


Tur hende pues ta keda 
invitá pa mira e partido di 
futbòl aki djabièrnè awó 2 
di desèmber 2022 pa mitar 
di ocho anochi den Sta- 
dio Antonio Trenidad na 
Rincon. 
Lo bo bai mira hun- 


gadónan di aña 2009 di e 
ekiponan aki den akshon 
djabièrnè awó kontra otro. 
No pèrdè e partido aki. 
Riba potrètnan e eki- 
ponan di SV Real Rincon i 
SV Juventus den aña 2009. 

1. Final Mundial 2022 


_______________ vs _______________ 


___________ - ___________ 


2. Terser lugá Mundial 2022 


_______________ vs _______________ 


___________ - ___________ 


Regla: 
• 
No ta aseptá fotokopia * Último dia pa entregá formulario 12 desèmber 2022 pa 5’or di atardi * Entregá na ofisina di Bonaire Communication Services (BONERIANO), 


Kaya Irlandia 12 * Formulario mester tin tur datos legibel * No tin ristrinkshon di edat i kantidat pa persona pa partisipá * 


Nòmber/fam: _____________________ 
Direkshon: _______________________ 
Tel: ______________________________ 
E-mail: ___________________________ 


___________ ___________ 


___________ ___________ 


1 BALA DI FIFA 
Qatar 2022 + $200 
2 
1 BALA DI FIFA 
Qatar 2022 


Regla: 


No ta aseptá fotokopia * Último dia pa entregá formulario 


Kaya Irlandia 12 * Formulario mester tin tur datos legibel * 


Qatar 2022 + $200 


2 


1 BALA DI FIFA 
Qatar 2022 


Regla: 
• 
Kaya Irlandia 12 * Formulario mester tin tur datos legibel * 


aseptá fotokopia * Último dia pa entregá formulario 
* 


No tin ristrinkshon di edat i kantidat pa persona pa partisipá * 
Kaya Irlandia 12 * Formulario mester tin tur datos legibel * No tin ristrinkshon di edat i kantidat pa persona pa partisipá * 


1 


18 desèmber 


17 desèmber 


KRALENDIJK – Kuminsando awe BONERIANO deportivo 
ta ranka sali ku su kampaña di mundial di FIFA 2022 di Qatar pa 
gana bala di mundial. Desde awe ta sali tur dia den korant un for- 
mulario ku por kòrta, yena, partisipá pa gana un bala di FIFA Qatar 
2022. Mas formulario bo yena, mas chèns bo tin pa gana. Na fi nal 
lo saka dos ganador. 
E promé premio ta pa e partisipante ku por yena i pronostiká 
kua ta ekiponan ku lo topa otro den fi nal i kua lo ta e skor fi nal. E 
segundo premio ta esun ku yena i pronostiká ken ta topa otro den 
semi fi nal i e skor fi nal. E promé premio ta un bala original di FIFA 


Kampaña ta ranka sali awe 
GANA BO BALA DI 
FIFA KU BONERIANO 


Qatar 2022 plüs 200 dòler kèsh siendo ku e di dos premio lo ta un 
bala. 
Por haña korant BONERIANO na diferente establesimentu rònt 
Boneiru. Na ofi sina di Bonaire Communication Services (BCS) 
tambe tin korant disponibel. Ku otro palabra, mas korant bo kum- 
pra, mas formulario bo ta haña i mas chèns bo tin pa gana. Ultimo 
dia pa entregá formulario ta 12 di desèmber 2022 pa 5’or di atardi 
den un buzón na ofi sina di BCS. Ta hopi importante pa yena tur da- 
tos riba e formulario korektamente. Den kaso ku resultá ku tin mas 
ku un ganador, lo hinka esakinan den tómbola i saka un ganador. 


